фамилията с матрица на съпротивленията при движение на базата на WLTP, се определя, както следва:
 където:
 MRO е масата в готовност за движение, както е дефинирана в член 3, буква ж) от Регламент (ЕС) No 510/2011 съответно за превозно средство Н, L и R.
 Базовата маса, която се използва като входна величина за симулациите, и в съответните случаи — за физическо изпитване на превозното средство, е еквивалентната инерционна маса, посочена в таблица 3 от приложение 4а към Правило No 83 на ИКЕ на ООН, която е равна на базовата маса RM, определена в съответствие с настоящата точка и означена съответно като TMn,L, TMn,H и TMn,R.
 2.3.1.2. Базова маса при процедура NEDC на представителното превозно средство от фамилия с матрица на съпротивленията при движение в случай на некомплектувани превозни средства, подлагани на многоетапно одобряване на типа
 В случай на некомплектувани превозни средства N1 базовата маса при процедура NEDC (RMn,MSV) на представителното превозно средство от фамилия с матрица на съпротивленията при движение се определя, както следва:
 където:
 MRO е съгласно определеното в точка 2.3.1.1 и
 DAM е съгласно определеното в раздел 5 от приложение XII към Регламент (ЕО) No 692/2008.
 Базовата маса, която се използва като входна величина при симулациите, и в съответните случаи — за физическо изпитване на превозното средство, е еквивалентната инерционна маса, посочена в таблица 3 от приложение 4а към Правило No 83 на ИКЕ на ООН, която е равна на базовата маса RM, определена в съответствие с настоящата точка и означена съответно като TMn,R
 2.3.2. Определяне на ефекта на предварителна подготовка
 При подготовката на динамометричния стенд за провеждане на изпитването за одобряване на типа превозното средство се подлага на предварителна подготовка, за да се постигнат подобни условия на тези при изпитването за движение по инерция. Процедурата за предварителна подготовка, използвана при изпитване на базата на WLTP, се различава от съответната процедура, използвана при NEDC, така че при еднакви пътища се счита, че при изпитване на базата на WLTP съответното превозно средство е обект на по-големи сили. Тази разлика се задава да е равна на 6 нютона и тази стойност се използва за изчисляването в съответствие с точка 2.3.8 на съпротивлението при движение съгласно процедурата NEDC.
 2.3.3. Параметри на околната среда съгласно точка 3.1.1 от Правило No 83 на ИКЕ на ООН
 За целите във връзка с корелационния инструмент, за температурата в помещението за изпитване се задава стойността 25 °C.
 Също и в случай на физическо измерване на превозно средство по точка 3, за температурата в помещението за изпитване се задава стойността 25 °C. Но по искане на производителя е възможно за температурата в помещението за изпитване при физическо измерване да се зададе между 20 и 25 °C.
 2.3.4. Определяне на първоначалната степен на зареждане на акумулатора
 За целите по изпитването с корелационния инструмент за първоначалната степен на зареждане на акумулатора се задава да е не по-малко от 99 %. Същото се прилага и в случай на физическо изпитване на превозно средство.
 2.3.5. Определяне на различието в предписанията за налягането в гумите
 Съгласно точка 6.6.3 от допълнение 3 към